David X. Cohen

David Samuel Cohen eli David X. Cohen (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarjoissa Simpsonit ja Futurama.

Cohen aloitti käsikirjoittajan uransa vuonna 1992 animaatiosarjassa Beavis ja Butt-head. Simpsoneiden käsikirjoittajiin hän kuului 6.–10. tuotantokaudella vuosina 1994–1998 ja kirjoitti sarjaan 13 jaksoa. Hän käytti tuolloin nimeä David S. Cohen, mutta alkoi käyttää nimessään X-kirjainta erottuakseen Courage the Cowardly Dog -sarjan käsikirjoittajasta David Steven Cohenista. Cohen kehitti Futurama-sarjaa yhdessä Matt Groeningin kanssa ja toimi vuodesta 1998 sen pääkäsikirjoittajana sekä apulaistuottajana.

Yhdysvaltalaiset televisiokäsikirjoittajat
Simpsoneiden tekijät
Vuonna 1966 syntyneet
Elävät henkilöt